CELEX: 32014R1216
Language: el
Date: 2014-11-11 00:00:00
Title: Εκτελεστικός κανονισμός (ΕΕ) αριθ. 1216/2014 της Επιτροπής, της 11ης Νοεμβρίου 2014 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

14.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 329/14
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1216/2014 ΤΗΣ ΕΠΙΤΡΟΠΉΣ
   της 11ης Νοεμβρίου 2014
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Νοεμβρίου 2014.
      
         
            Για την Επιτροπή,
         
         
            εξ ονόματος του Προέδρου,
         
         Heinz ZOUREK
         
            Γενικός Διευθυντής Φορολογίας και Τελωνειακής Ένωσης
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Ηλεκτρονική συσκευή διαστάσεων 10 × 4 × 1 cm περίπου, η οποία περιλαμβάνει, μεταξύ άλλων, τα ακόλουθα στοιχεία:
                  
                              —
                           
                           
                              επεξεργαστή,
                           
                        
                              —
                           
                           
                              μνήμη συστήματος 1 GB,
                           
                        
                              —
                           
                           
                              εσωτερική μνήμη 4 GB,
                           
                        
                              —
                           
                           
                              ενσωματωμένη μονάδα για ασύρματη σύνδεση στο Διαδίκτυο.
                           
                        Η συσκευή διαθέτει τις ακόλουθες διεπαφές:
                  
                              —
                           
                           
                              HDMI,
                           
                        
                              —
                           
                           
                              USB,
                           
                        
                              —
                           
                           
                              micro USB,
                           
                        
                              —
                           
                           
                              micro SDHC.
                           
                        Η συσκευή δεν περιλαμβάνει δέκτη βιντεοφωνικών σημάτων (video tuner).
                  Όταν συνδέεται με τηλεοπτικό δέκτη ή οθόνη, η συσκευή παρέχει στον χρήστη πρόσβαση στο Διαδίκτυο, π.χ., για ανταλλαγή μηνυμάτων ηλεκτρονικού ταχυδρομείου, παρακολούθηση βίντεο, ενασχόληση με παιχνίδια ή τηλεφόρτωση εφαρμογών λογισμικού. Είναι ικανή να αναπαράγει αρχεία πολυμέσων, όπως βίντεο, φωτογραφίες και μουσική από κάρτες μνήμης ή μνήμες USB.
               
               
                  8528 71 91
               
               
                  Η κατάταξη καθορίζεται από τους γενικούς κανόνες 1, 3 στοιχείο γ) και 6 για την ερμηνεία της συνδυασμένης ονοματολογίας, τη συμπληρωματική σημείωση 3 του κεφαλαίου 85, καθώς και από το κείμενο των κωδικών ΣΟ 8528, 8528 71 και 8528 71 91.
                  Κατά την έννοια της σημείωσης 3 του τμήματος XVI, η συσκευή είναι σχεδιασμένη για να εκτελεί δύο ή περισσότερες εναλλακτικές λειτουργίες (αυτόματης επεξεργασίας πληροφοριών, της κλάσης 8471, επικοινωνίας, της κλάσης 8517, βιντεοφωνικής αναπαραγωγής, της κλάσης 8521, και τηλεοπτικής λήψης, της κλάσης 8528). Δεν είναι δυνατόν να προσδιοριστεί η κύρια λειτουργία της συσκευής, δεδομένου ότι κάθε λειτουργία είναι εξίσου σημαντική για τη χρήση της συσκευής. Κατά συνέπεια, η συσκευή πρέπει να καταταχθεί στην τελευταία κατά σειρά αρίθμησης κλάση μεταξύ εκείνων που μπορούν εξίσου να ληφθούν υπόψη. Η κατάταξη στις κλάσεις 8471, 8517 ή 8521 συνεπώς αποκλείεται.
                  Δεδομένου ότι η συσκευή δεν περιλαμβάνει δέκτη βιντεοφωνικών σημάτων (tuner) και παρέχει τη δυνατότητα διαλογικής ανταλλαγής πληροφοριών, πρέπει να καταταχθεί στον κωδικό ΣΟ 8528 71 91 ως συσκευή με μικροεπεξεργαστή και ενσωματωμένο διαμορφωτή-αποδιαμορφωτή (modem) για πρόσβαση στο Διαδίκτυο, που διαθέτει διαλογικό σύστημα ανταλλαγής πληροφοριών και έχει τη δυνατότητα λήψης τηλεοπτικών σημάτων [οι λεγόμενες «χωριστές ενότητες (set-top boxes) με σύστημα επικοινωνίας», στις οποίες περιλαμβάνονται και εκείνες με ενσωματωμένη διάταξη που επιτελεί λειτουργία εγγραφής ή αναπαραγωγής, υπό τον όρο ότι διατηρούν τον ουσιώδη χαρακτήρα της χωριστής ενότητας με σύστημα επικοινωνίας].